Presidensie moet betaal vir regskoste - hof | Netwerk24
Die presidensie is beveel om regskostes te betaal ná die besluit om die aansoek om verlof tot appèl terug te trek in 'n hooggeregshofuitspraak wat verband hou met die openbare beskermer (OB) se verslag oor staatskaping.
Die presidensie was Woensdag in die hooggeregshof in Pretoria om formeel pres. Cyril Ramaphosa se besluit aan te dui om dié appèlaansoek terug te trek wat deur sy voorganger, oudpres. Jacob Zuma, ingedien is.
Zuma het oorspronklik aansoek gedoen om appèl toe hy nog president was, nadat die hof sy aansoek ter syde gestel het om Thuli Madonsela, die voormalige OB, se verslag oor staatskaping te hersien.
Die hof het ook Zuma beveel om die sowat R10 miljoen in regskostes in sy persoonlike kapasiteit te betaal.
Isaac Chowe, 'n staatsprokureur vir die presidensie, het Woensdag gevra dat die kostes tot en met 6 April, toe Ramaphosa dié besluit aangekondig, opgetel word.
Hy het ook gesê dat Ramaphosa se terugtrekking nie Zuma sal verhoed om die uitspraak in sy persoonlike kapasiteit teen te staan nie.